EkBass/fiwiki-20250220-pages-articles huggingface dataset:
Olavi Merinen

Aarre Olavi Merinen (23. huhtikuuta 1917 Nurmijärvi – 24. tammikuuta 2008 HelsinkiKirjasampo Viitattu 3.9.2024.) oli suomalainen kirjailija. Merinen kävi kuusi vuotta Porvoon yhteislyseota ja opiskeli sitten Helsingissä Mainos- ja Myyntikoulussa. Meriläinen oli koulutukseltaan somistaja ja toimi somistajana Porissa. Merinen osallistui talvi- ja jatkosotaan, ja asevelvollisuus ja sodat veivät yhteensä viisi ja puoli vuotta hänen elämästään. Päästyään siviiliin hän meni naimisiin ja muutti perheensä kanssa 1955 Savonlinnaan, jossa hän toimi kauppaopiston opettajana. Vaimon kuoleman jälkeen kasvatti yksin kaksi poikaansa. Vuonna 1970 he muuttivat Helsinkiin jossa Merinen työskenteli Kotisaari Oy:n arkiston hoitajana. Kolmen kirjan lisäksi hän kirjoitti erityisesti kuunnelmia ja pakinoita ja menestyi kuunnelmakilpailuissa. Merinen kirjoitti kaksi romaania, yhden nuorten kirjan, useita radiokuunnelmia ja pakinoita. Hän oli lisäksi teatterin, kuvaamataiteiden ja musiikin harrastaja. == Teokset == * Marian tytär : kertomus ja kolme siihen liittyvää tarinaa. Otava 1960 * Messiina : radiokuunnelma. 1963 * Kun yksi on poissa : radiokuunnelma. 1964 * Muurahaispolku : romaani. Otava 1964 * Caesar : radiokuunnelma. 1966 * Se oli talviaikaa : radiokuunnelma. 1966 * Broilerit : radiokuunnelma. 1968 * Elsakallen konkkaronkka. Nuorten toivekirjasto 249. WSOY 1978 == Lähteet == * * Helsingin Sanomat : Olavi Merisen muistokirjoitus ===Viitteet=== Luokka:Suomalaiset kirjailijat Luokka:Pakinoitsijat Luokka:Vuonna 1917 syntyneet Luokka:Vuonna 2008 kuolleet
Tapio Kaitaharju

Ilmari Tapio Kaitaharju (18. kesäkuuta 1923 Hamina – 28. tammikuuta 2004 Helsinki) oli suomalainen kirjailija ja henkiparantaja. Kaitaharju lähti vapaaehtoisena jatkosotaan vuonna 1941 ja hän pääsi ylioppilaaksi sodan aikana 1942. Kaitaharju haavoittui polveen sodan loppuvaiheissa 1944 ja sodan jälkeen hän asettui asumaan Kouvolaan. Hän oli valtion rautateiden palveluksessa ja toimi viimeksi liikennetarkastajana. Eläkkeelle jäätyään Kaitaharju muutti vaimonsa Ailin kanssa Helsingin Munkkiniemeen. Kaitaharju aloitti kirjallisen uransa kirjoittamalla pakinoita Kouvolan Sanomiin nimimerkillä Antinpoika. Omia kirjoja hän alkoi julkaista 1970-luvulta alkaen. Kaitaharju käsitteli kirjoissaan muun muassa ihmisen ja luonnon välistä suhdetta sekä rajatietoon liittyviä aiheita.Tapio Kaitaharjun muistokirjoitus. Helsingin Sanomat Muistot 1.5.2011 (Tilaajille). Keskeisiä aiheita olivat yhteys henkimaailmaan ja luonnonhenkiin. Kaitaharju toimi henki- ja kaukoparantajana. == Teoksia == * Parantava voima. Alea-kirja, Helsinki 1972, 3. painos 1975 * Tuhoutuuko ihminen. 1974 * Avartuva elämä. 1975 * Rajan tuntumasta. Alea-kirja, Helsinki 1979 , sisältää teokset Parantava voima (1972) 4. painos, Tuhoutuuko ihminen (1974) 2. painos, Avartuva elämä (1975) 3. painos. * Maaäidin kirja ; kuv. Liisa Kuningas. Gummerus 1980, 2. painos 1984 * Ystävien kesken ; kuv. Matti Waskilampi. Gummerus 1982 * Edessämme ratkaisujen ajat. Kirjayhtymä, Helsinki 1986 * Yhteytemme elämän energioihin. Arator, Helsinki 1991 * Me suomalaiset. Arator, Helsinki 1992 * Sivustakatsojana tässä ajassa. Arator, Helsinki 1997 * Toisin tietäminen : Tapio Kaitaharju 80 v. ; toimittajat Esko Paakkola, Kari Turunen ; kirjoittajat Tapio Kaitaharju ym. Arator, Helsinki 2003 == Lähteet == * == Aiheesta muualla == * Tomi Salla : Parantaja Tapio Kaitaharjua haastattelemassa, Elonpyörä 2/1972 (teosofia.net) Luokka:Suomalaiset kirjailijat Luokka:Vuonna 1922 syntyneet Luokka:Vuonna 2004 kuolleet
Leo Tiainen

Leo Asser Tiainen (29. joulukuuta 1909 Helsinki – 16. maaliskuuta 2003 Helsinki) oli suomalainen runoilija ja suomentaja. Tiainen toimi myös kriitikkona, ja kokosi kirjallisuuteen liittyvää muistitietoa esimerkiksi kirjailija Joel Lehtosesta. == Teoksia == * Pyörteitä : runoja. Tammi 1945 * Suomalainen maisema runoudessa ja maalaustaiteessa ; toim. Yrjö Kaijärvi ja Leo Tiainen. Tammi 1946 == Lähteet == * * Hiidenkivi-lehti 3/2009 * Tiaisen T. S. Elliot-suomennos mainittuna Luekirja.fi-sivulla == Aiheesta muualla == * Leo Tiainen : Hauta ja puutarha. Edith Södergranin runoilijamaja Raivolassa, Helsingin Sanomat, 09.09.1938, nro 242, s. 4, Kansalliskirjaston digitaaliset aineistot Luokka:Suomalaiset runoilijat Luokka:Vuonna 1909 syntyneet Luokka:Vuonna 2003 kuolleet
Eero Rönkkö

Eero Juhani Rönkkö (25. helmikuuta 1938 Tuupovaara – 31. maaliskuuta 2005 Kuopio) oli suomalainen opettaja, kapellimestari ja nuortenkirjailija. Rönkkö valmistui opettajaksi vuonna 1961 Jyväskylän yliopistosta. Hän toimi sitten luokanopettajana Haapavedellä ja koulunjohtajana Haukivuorella.Eero Rönkön muistokirjoitus Helsingin Sanomat Muistot 31.3.2005 == Teoksia == * Lusikkalammen salaisuus; piirrokset Eero Rönkkö, Ari-kustannus, Saarijärvi 1978 * Petäjäpuron kultakuume. Juurelan pojat-sarja 2, Karas-sana, Lohja 1979 * Rauniokummun arvoitus. Juurelan pojat-sarja 3, Karas-sana, Lohja 1980 * Tuohuskankaan erakko. Juurelan pojat-sarja 4,Karas-sana, Lohja 1981 == Lähteet == * Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1938 syntyneet Luokka:Vuonna 2005 kuolleet
Ossi Ojala

Ossi Aarne Aatos Ojala (23. maaliskuuta 1933 Savonlinna – 18. joulukuuta 2006) oli suomalainen kirjailija. Ojala aloitti kirjailijanuransa nuortenkirjoilla, joista sai Otava-palkinnon vuosina 1964 (Saarella tapahtuu) ja 1968 (Kahvila Sinuhe). Sittemmin hän laajensi aluettaan muuhunkin proosaan sekä näytelmiin ja kuunnelmiin. Agronomiperheen poika Ossi Ojala kirjoitti ylioppilaaksi Sysmän yhteiskoulusta vuonna 1953 ja suoritti humanististen tieteiden kandidaatin tutkinnon Helsingin yliopistossa 1962. Ojala toimi opettajana eri koulumuodoissa Suomessa ja Ruotsissa, minkä lisäksi hän työskenteli muun muassa sanomalehti- ja mainostoimittajana sekä harrastajateatterien ohjaajana. Hän toimi kuuden vuoden ajan Mikkelin läänintaiteilijana. Kirjallisten harrastusten ohella hän maalasi öljyväritöitä. Hän asui pitkään Tampereella.Ojala, Ossi Aarne Aatos , Mikkelin kaupunginkirjasto – Etelä-Savon maakuntakirjasto. Viitattu 16.3.2014. == Teoksia == * Saarella tapahtuu : kesäinen seikkailu. WSOY 1963 * Sokeat : kaksinäytöksinen näytelmä. Kulttuurityön keskus, Helsinki 1963 * Valkoinen vaara : talvinen seikkailu. WSOY 1967, 2. painos 1981 * Kahvila Sinuhe. WSOY 1967 * Suolintu. Suomen opiskelevan nuorison raittiusliitto, Helsinki 1968 * Toisenlainen rakkaustarina : romaani ; ransk. lauseet tark. ja suom. Sirkka Suomi. Librum, Helsinki 1982 * Musiikkiaapinen ; tekijät Irma Seesjärvi, Ossi Ojala. Helsingin lastentarhanopettajaopisto, Helsinki 1983 *Ja aika pysähtyi. Kustannusosakeyhtiö Pohjoinen, Oulu 1985 ISBN 9519152946 * Kevätesikoisia : Kangasniemen kulttuurilautakunnan Suomalaisen kirjan 500-vuotisjuhlavuoden kunniaksi järjestämän 12-25-vuotiaiden runokeräyksen satoa ; työryhmä Ossi Ojala ym., kuvitus Hannu Laitinen. Kangasniemen kunta 1989 * Ballerina : nuorten kuunnelma tanssia harrastavasta pojasta, jota pilkataan koulussa. Yleisradio 1990 * Viettelevä partakone : idän nuori Pegasos ; Kuopion, Mikkelin ja Pohjois-Karjalan läänin taidetoimikunnat ; toimituskunta Jouko Lehtonen (vast.), Ossi Ojala ja Jouko Tyyri. Pohjois-Karjalan läänin taidetoimikunta, Joensuu 1993 * Ruusulokki : romaani. VM-kustannus, Jaala 2008 == Lähteet == Luokka:Suomalaiset kirjailijat Luokka:Vuonna 1933 syntyneet Luokka:Vuonna 2006 kuolleet
Erkki K. Suomela

Erkki Kalevi Suomela (18. marraskuuta 1929 Sippola – 13. maaliskuuta 2004 Helsinki) oli suomalainen nuorisokirjailija. Suomela sai valtion nuorisokirjailijapalkinnon 1974 ja 1984. == Teoksia == * Moi Suomi. Gummerus 1977 * Vieras kesä. Gummerus 1973, 2. painos 1975 * Kirppu. Gummerus 1974 * Muu maa mustikka. Gummerus 1976 (ilmestyi venäjän kielellä nimellä Čužaja strana - černika. Detskaja literatura, Moskva 1980) * Oravapoika. Gummerus 1979 * Simppa ja salaiset kaupat. Gummerus 1981 * Tosi mesta. Gummerus 1983 * Henkka. Gummerus 1985 * Ruukkirumba. Gummerus 1988 == Lähteet == * ==Aiheesta muualla== * Erkki K. Suomelan muistokirjoitus Helsingin Sanomissa Luokka:Suomalaiset lasten- ja nuortenkirjailijat Luokka:Vuonna 1929 syntyneet Luokka:Vuonna 2004 kuolleet
Veli Karppanen

Veli Karppanen, paremmin tunnettu nimellä Sir Vili (1951 – joulukuu 2002 Liperi) oli suomalainen Filippiineiltä vaimoja välittänyt liikemies. Hän tuli tunnetuksi syksyllä 1995 hänestä kirjoitetun lehtijutun ansiosta. Karppasella oli Kaukomaiden Ystävyyden Seura -nimen takana toiminut välityspalvelu, joka hankki Filippiineiltä vaimoja suomalaisille miehille. Välityspalvelun toimisto sijaitsi Tikkurilassa. Karppanen itse asui Helsingin Kontulassa. Karppasen mukaan hän välitti Suomeen ainakin 50 filippiiniläisnaista ja piti itse toimintaansa hyväntekeväisyytenä. Karppasen arvostelijoiden mielestä hän oli ihmiskauppias, sovinisti ja naisten alistaja. Karppanen tuli julkisuuteen syyskuussa 1995, kun hänestä julkaistiin Helsingin Sanomissa artikkeli Suomeen tullut lähes tuhat filippiiniläistä vaimoa. Vuonna 1996 Jouni K. Kemppainen ja Teppo Sillantaus tekivät Helsingin Sanomien Nyt-liitteeseen jutun Poikamiesilta Sir Vilin seurassa. He tekeytyivät Sir Vilin ihailijoiksi ja pyysivät häntä opastamaan kuinka naisia isketään. Sir Vili ei kuitenkaan rehvakkaista puheistaan huolimatta saanut iskettyä yhtäkään naista tuona iltana. Maaliskuussa 2013 artikkeli palkittiin Long Playn Pienellä journalistipalkinnolla. Karppanen oli naimisissa kolme kertaa. Hänen ensimmäinen vaimonsa oli suomalainen ja kaksi seuraavaa filippiiniläisiä. Ensimmäisen vaimon kanssa Karppasella oli yksi tytär, toisen kanssa kaksi poikaa ja kolmannen kanssa yksi tytär. Karppanen kuoli sairauskohtaukseen 51-vuotiaana joulukuun alussa 2002 kesämökillään Liperin Kaatamon kylässä. == Lähteet == ==Aiheesta muualla== * Suhonen, Eva: Sir Vili ja filippiiniläisvaimot - kirjoittelu Helsingin Sanomissa syksyllä 1995 Pro gradu -tutkielma, Helsingin yliopiston valtiotieteellinen tiedekunta, viestinnän laitos. * Lassila-Merisalo, Maria: "Saatetaan pian ottaa täältä naiset" Lukujuttu-blogi. 19.3.2010. Luokka:Suomalaiset liikemiehet Luokka:Vuonna 1951 syntyneet Luokka:Vuonna 2002 kuolleet
Kivihiiliterva

Kivihiiliterva on musta tai tummanruskea raskas­liikkeinen ja pahan­hajuinen neste, jota syntyy sivutuotteena, kun kivihiiltä kuivatislataan koksin valmistamiseksi. Sitä saadaan noin 3 % kivihiilen määrästä.. Kivihiiliterva sisältää tuhansia erilaisia kemiallisia yhdisteitä, joista suurin osa on bentseenin johdannaisia. Monet niistä ovat tärkeitä kemian­teollisuuden raaka- aineita, joita käytetään varsinkin väri- ja lääkeaineiden valmistukseen. Kivi­hiili­tervan ensimmäisessä tislauksessa saadaan alle 200 °C:n lämpö­tilassa kiehuvista aineista kevytöljyä, 200–250 °C:ssa kiehuvista keski­öljyä, 250–300 °C:ssa kiehuvista raskas­öljyä ja tätä korkeammassa lämpö­tilassa kiehuvista antraseeni­öljyä, ja jäljelle jäävä tislaus­jäännös on pikeä. Kivihiilitervasta saatava kevyt­öljy sisältää muun muassa bentseeniä, tolueenia ja ksyleeniä, ja siitä valmistetaan muun muassa lääkkeitä, väri­aineita, hajusteita, räjähdysaineita ja liuottimia. Keskiöljy sisältää karbolihappoa, kresoleja, pyridiiniemäksiä, kinoliinia ja kumaronihartseja, ja siitä valmistetaan muoveja, lääkkeitä ja ruiskutteita. Raskas­öljy on pääasiassa naftaleenia. Antraseeni­öljy on pääasiassa antraseenia, ja siitä valmistetaan puun kyllästeitä ja väriaineita. Se sisältää myös jonkin verran hiiltä. Piestä valmistetaan tien päällysteitä, brikettejä ja elektrodeja. Raakaa kivihiilitervaa käytetään muun muassa kattohuopien ja tervapahvien valmistukseen. Sitä käytetään myös sellaisenaan poltto- ja voiteluöljynä. Monet kivihiilitervassa esiintyvät aineet kuten fenolit ja kresolit ovat myrkyllisiä.Mälkönen, s. 93–95 Siinä oleva bentseeni on myös vahvasti syöpää aiheuttava eli karsinogeeninen aine. == Lähteet == == Aiheesta muualla == *Inchem: Coal tar creosote, Concise International Chemical Assessment Document 62 Luokka:Kivihiili
Legato

Legato () on musiikin esitystapa, jossa sävelten välissä ei ole taukoa, vaan ne liittyvät saumattomasti yhteen. Legato merkitään kaariviivalla. Jousisoittimilla legato toteutetaan niin, että jousi liikkuu koko ajan ja jousen suuntaa ei vaihdeta sävelten välillä.E-concerthouse.com Puhaltimilla puhallus jatkuu koko ajan ja äänen alkuun ei tehdä kielellä uutta aluketta.Puhaltimiin liittyvää tietoa ==Lähteet== Luokka:Nuottikirjoitus Luokka:Musiikkitermit Luokka:Italiankieliset sanat ja sanonnat
8P/Tuttle

8P/Tuttle tai Tuttlen komeetta on Aurinkoa keskimäärin 5,70 AU:n etäisyydellä kiertävä komeetta. Sen löysi alun perin Pierre Méchain 9. tammikuuta vuonna 1790, mutta sen lyhyttä kiertorataa ei havaintojen vähäisyyden vuoksi vielä huomattu. Horace Parnell Tuttle löysi komeetan uudestaan 5. tammikuuta vuonna 1858, ja sen rata saatiin selville. Komeetan ytimen läpimitta on noin 4,5 kilometriä. ==Lähteet== *JPL Small-Body Database Browser: 8P/Tuttle *GARY W. KRONK'S COMETOGRAPHY: Periodic Comets 1P to 50P *GARY W. KRONK'S COMETOGRAPHY: 8P/Tuttle *IAU Minor Planet Center: Periodic Comet Numbers Luokka:Komeetat
Málaga-María Zambranon rautatieasema

Málaga-María Zambranon rautatieasema on Málagan kaupungin päärautatieasema Andalusiassa Etelä-Espanjassa. Asema on Málagan maakunnan vilkkain ja Andalusian toiseksi vilkkain asema Sevillan päärautatieaseman jälkeen. Asema nimettiin vuonna 2007 filosofi María Zambranon mukaan, ennen tätä se tunnettiin nimellä Málaga-Término. Málaga-María Zambranon asemalta on AVE- suurnopeusjunayhteydet Madridiin ja Barcelonaan. Lisäksi asemalta on kaukojunayhteydet Sevillaan ja Rondaan sekä kerran viikossa yöjuna Bilbaoon. Cercanías Málaga -lähijunajärjestelmän molemmat linjat (C-1 ja C-2) kulkevat María Zambranon aseman kautta. C-1 tarjoaa yhteyden Málagan lentoasemalle sekä useisiin Aurinkorannikon kaupunkeihin. Lähijunat käyttävät aseman kahta maanalaista raidetta ja aseman maanpäällinen osuus on kokonaan kaukojunaliikenteen käytössä. Tiedosto:Ave Class 103 and Avant Class 104.JPG|AVE- ja Avant-junat asemalla Tiedosto:Estación María Zambrano Andenes Subterráneos Cercanías.jpg|Maanalaiset lähijunaliikenteen raiteet ==Aiheesta muualla== *Asema Adifin sivuilla Luokka:Espanjan rautatieliikennepaikat Luokka:Málaga
Mihail Balandin

Mihail Jurjevitš Balandin (, 27. heinäkuuta 1980 – 7. syyskuuta 2011 Jaroslavl) oli venäläinen jääkiekkoilija, joka pelasi muun muassa KHL-joukkue HK Lokomotiv Jaroslavlissa. Hän menehtyi 7. syyskuuta 2011 lentoturmassa Lokomotiv Jaroslavlin ottelumatkalla Minskiin. ==Lähteet== ==Aiheesta muualla == * * Luokka:Venäläiset jääkiekkoilijat Luokka:Lento-onnettomuudessa kuolleet Luokka:Vuonna 1980 syntyneet Luokka:Vuonna 2011 kuolleet
Abu-l-Abbas

Abu-l-Abbas (k. 810) oli kalifi Harun al-Rašidin keisari Kaarle Suurelle lahjoittama norsu.Einhard and Notker, s. 184 Kaarle Suuri oli lähettänyt edustajansa itään vuonna 799 ja vuonna 801 kalifin lähettiläät rantautuivat Pisaan mukanaan kallisarvoisia lahjoja.Einhard and Notker, s. 70 Pian sen jälkeen myös elefanttia kuljettava alus saapui perille. Einhardin mukaan kyseinen Abu-l-Abbas oli kalifin ainoa elefantti. Seuraavan kerran kalifin lähettiläät saapuivat keisarin luo vuonna 807.Einhard and Notker, s. 145–146 Abu-l-Abbas kuoli Lippenhamissa Westfalenissa vuonna 810.Einhard and Notker, s. 195 ==Lähteet== * ===Viitteet=== Luokka:Frankkien valtakunta Luokka:Kuuluisat norsut
Oleksandr Vjuh’in

Oleksandr Jevhenovytš "Alexander" Vjuh’in (, ; 9. tammikuuta 1973 Sverdlovsk – 7. syyskuuta 2011 Jaroslavl) oli ukrainalainen jääkiekkomaalivahti, joka pelasi 21 kautta Venäjän eri jääkiekkosarjoissa. Hänen viimeiseksi seurakseen jäi Lokomotiv Jaroslavl. Hän menehtyi 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa. ==Lähteet== ==Aiheesta muualla == * * * Luokka:Ukrainalaiset jääkiekkomaalivahdit Luokka:Lento- onnettomuudessa kuolleet Luokka:Vuonna 1973 syntyneet Luokka:Vuonna 2011 kuolleet
2716 Tuulikki

2716 Tuulikki on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä suomalaisen mytologian Tapio-jumalan tyttären mukaan. Ennen kuin asteroidi sai nimensä se tunnettiin väliaikaisella tunnuksella 1939 TM. Koska Tuulikin absoluuttinen magnitudi (H) on 13,3, sen läpimitta on todennäköisesti välillä 5–12 kilometriä. ==Lähteet== *JPL Small- Body Database Browser: 2716 Tuulikki (1939 TM) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Robert Dietrich

Robert Dietrich (, 25. heinäkuuta 1986 Ordžonikdze, Kazakstanin SNT, Neuvostoliitto – 7. syyskuuta 2011 Jaroslavl, Venäjä) oli saksalainen jääkiekkoilija, joka pelasi muun muassa KHL-joukkue HK Lokomotiv Jaroslavlissa. Dietrich aloitti uransa Saksan alasarjoissa, kunnes siirtyi DEL-liigan DEG Metro Starsiin. Hänet varattiin NHL:n vuoden 2007 varaustilaisuudessa ja hän pelasi AHL-liigan Milwaukee Admiralsissa kaksi kautta ennen paluutaan Saksaan 2010–2011. Kaudeksi 2011–2012 Dietrich siirtyi KHL-liigan Lokomotiv Jaroslavlin riveihin. Hän kuoli 25-vuotiaana 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa. ==Lähteet== ==Aiheesta muualla == * * Luokka:Saksalaiset jääkiekkoilijat Luokka:Nashville Predatorsin varaamat pelaajat Luokka:Lento- onnettomuudessa kuolleet Luokka:Vuonna 1986 syntyneet Luokka:Vuonna 2011 kuolleet
Marat Kalimulin

Marat Natfulovitš Kalimulin (, 20. elokuuta 1988 – 7. syyskuuta 2011 Jaroslavl) oli venäläinen jääkiekkoilija, joka pelasi muun muassa KHL-joukkue HK Lokomotiv Jaroslavlissa. Hän menehtyi 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa. ==Lähteet== ==Aiheesta muualla == * * Luokka:Venäläiset jääkiekkoilijat Luokka:Lento- onnettomuudessa kuolleet Luokka:Vuonna 1988 syntyneet Luokka:Vuonna 2011 kuolleet
Amschel Moses Rothschild

Amschel Moses Rothschild (kuollut 6. lokakuuta 1755) oli rahanlainaaja ja silkkikangaskauppias Frankfurt am Mainin getossa Judengassessa eli juutalaiskujalla. Hän oli muuttanut Saksaan Itä-Euroopasta. Amschel Moses Rothschild oli 19.10.1735 kuolleen Moses Kalman Rothschildin poika. Amschel Moses Rothschild avioitui Schönche Lechnichin (kuollut 1756) kanssa. He saivat kahdeksan lasta. Neljäntenä syntyi Mayer Amschel Rothschild, josta tuli Rothschildien kansainvälisen pankkidynastian perustaja. Amschel Moses Rothschild kuoli isorokkoon Frankfurtin getossa vuonna 1755. Luokka:Saksalaiset liikemiehet Luokka:Vuonna 1755 kuolleet Luokka:Syntymävuosi tuntematon
Vasenryhmä

Vasenryhmän eduskuntaryhmä (vr) () oli vasemmistolainen vuosina 2011–2015 toiminut eduskuntaryhmä, jonka muodostivat vasemmistoliiton ryhmästä erotetut kansanedustajat Markus Mustajärvi ja Jyrki Yrttiaho. Kansanedustajat Mustajärvi ja Yrttiaho erotettiin puolueensa eduskuntaryhmästä 30. kesäkuuta 2011, koska he äänestivät epäluottamuslausetta Kataisen hallitukselle, johon vasemmistoliitto osallistui kevääseen 2014 asti. Vasemmistoliiton eduskuntaryhmä päätti erottamisesta äänin 11–3. Asianosaisten lisäksi erottamista vastusti Anna Kontula. Erotetut muodostivat omat yhden kansanedustajan ryhmänsä, kunnes he elokuussa päättivät liittoutua. Vasenryhmä aloitti toimintansa 8. syyskuuta 2011. Kaksikkoa ei erotettu itse puolueesta. Ryhmä istui eduskunnan salissa puhemiehen paikalta katsottuna äärimmäisenä vasemmalla.Eduskunnan istumajärjestykseen muutoksia ensi viikolla Eduskunta 9.9.2011 Mustajärven mukaan vasenryhmä edusti vasemmistolaista EU-kriittistä linjaa, jonka puolesta vasemmistoliitto kampanjoi vuoden 2011 vaaleissa. Vasenryhmä äänesti hallituksen esityksiä vastaan tuhansia kertoja. Vasemmistoliiton siirryttyä oppositioon vasenryhmä ehdotti kesäkuussa 2014 puolueelle eduskuntaryhmien jälleenyhdistymistä. Vasemmistoliiton eduskuntaryhmä torjui yhdistymisen elokuussa pitämässään kesäkokouksessa. Yhdistymistä vastusti yhdeksän ja kannatti kaksi ryhmän edustajista. Vasenryhmän kansanedustajat saivat kuitenkin asettua puolueen ehdokkaiksi vuoden 2015 eduskuntavaaleissa, jos piirijärjestöt hyväksyivät heidät listoilleen.Hannele Muilu: Kapinakaksikko voi päästä vasemmistoliiton ehdokkaaksi Yleisradio 20.8.2014 Yrttiaho ei asettunut ehdolle vuoden 2015 vaaleissa. Mustajärvi puolestaan oli Vasemmistoliiton ehdokkaana, tuli valituksi ja liittyi puolueen eduskuntaryhmäänReijo Hietala: Mustajärvi pettynyt: Puolueen linja ei purrut Lapin kansa 25.4.2015 23\. huhtikuuta alkaen, jolloin vasenryhmän toiminta päättyi. Ryhmän nimeksi oli tarkoitus antaa vasemmiston eduskuntaryhmä, mutta puhemiesneuvosto hylkäsi ehdotuksen, sillä nimen katsottiin olevan vaarassa sekoittua vasemmistoliiton eduskuntaryhmään. Ryhmä pohti myös nimeä vasemmistoryhmä, joka oli käytössä vuosina 1995–1999, kun vasemmistoliiton eduskuntaryhmästä hallitusvastaisuuden vuoksi erotetut Esko-Juhani Tennilä, Mikko Kuoppa ja Veijo Puhjo liittoutuivat. ==Lähteet== ==Aiheesta muualla== *vasenryhma.net Luokka:Eduskuntaryhmät Luokka:Vasemmistoliitto
Kaukalopikaluistelu talviolympialaisissa 2014

thumb|right|Kaukalopikaluistelu areena. Kaukalopikaluistelussa kilpailtiin Sotšin 2014 talviolympialaisissa 9. – 21. helmikuuta olympialuistelukeskuksessa. Paikalle yleisöä mahtui 12 000 henkilöä. Tapahtumia oli kahdeksan, joista neljä oli miehille ja neljä naisille. Kilpailijoita oli yhteensä 256. Jokaisessa yksilötapahtumassa kilpaili 32 kilpailijaa. Joukkuetapahtumissa kisasi kahdeksan joukkuetta, joihin jokaiseen kuului neljä kilpailijaa. == Tulokset == === Miehet === ==== 500 m ==== 21\. helmikuuta Sija Maa Kilpailija Aika 1 Viktor An 41,312 2 Wu Dajing 41,516 3 Charle Cournoyer 41,617 ==== 1 000 m ==== 15\. helmikuuta Sija Maa Kilpailija Aika 1 Viktor An 1.25,325 2 Vladimir Grigorjev 1.25,399 3 Sjinkie Knegt 1.25,611 ==== 1 500 m ==== 10\. helmikuuta Sija Maa Kilpailija Aika 1 Charles Hamelin 2.14,985 2 Han Tianyu 2.15,055 3 Viktor An 2.15,062 ==== 5 000 m viesti ==== 21\. helmikuuta Sija Maa Kilpailijat Aika 1 Viktor An Semjon Jelistratov Vladimir Grigorjev Ruslan Zaharov 6.42,100 OE 2 Eduardo Alvarez J. R. Celski Chris Creveling Jordan Malone 6.42,371 3 Chen Dequan Han Tianyu Shi Jingnan Wu Dajing 6.48,341 === Naiset === ==== 500 m ==== 13\. helmikuuta Sija Maa Kilpailija Aika 1 Li Jianrou 45,263 2 Arianna Fontana 51,250 3 Park Seung-Hi 54,207 ==== 1 000 m ==== 21\. helmikuuta Sija Maa Kilpailija Aika 1 Park Seung-Hi 1.30,761 2 Fan Kexin 1.30,811 3 Shim Suk-Hee 1.31,027 ==== 1 500 m ==== 15\. helmikuuta Sija Maa Kilpailija Aika 1 Zhou Yang 2.19,140 2 Shim Suk-Hee 2.19,239 3 Arianna Fontana 2.19,416 ==== 3 000 m viesti ==== 18\. helmikuuta Sija Maa Kilpailijat Aika 1 Cho Ha-Ri Kim Alang Park Seung-Hi Shim Suk-Hee Kong Sangjeong (luisteli välierissä) 4.09,498 2 Marie-Ève Drolet Jessica Hewitt Valérie Maltais Marianne St-Gelais 4.10,641 3 Arianna Fontana Lucia Peretti Martina Valcepina Elena Viviani 4.14,014 == Lähteet == == Aiheesta muualla == * Kaukalopikaluistelu Sotšin 2014 talviolympialaisten ja -paralympialaisten virallisilla sivuilla 2014 Luokka:Talviolympialaiset 2014
Cherokee (kappale)

”Cherokee” on Ray Noblen säveltämä ja sanoittama musiikkikappale vuodelta 1938. Noble sävelsi sen ensimmäiseksi osaksi viisiosaiseen sarjasävellykseensä Indian Suite. Kappale tunnetaan myös nimellä ”Indian Love Song”. Billy May sovitti kappaleesta instrumentaaliversion Charlie Barnetin orkesterille vuonna 1939, ja yhtyeen levytys nousi Yhdysvaltojen listalla 15. sijalle. Barnet otti pidennetyn version sävellyksestä tunnuskappaleekseen nimellä ”Redskin Rhumba”. Pidennetyn kappaleen säveltäjäksi oli merkitty Barnet itse salanimellä ”Dale Bennett”. Barnetin tulkinta teki kappaleesta suositun jazzmuusikoiden keskuudessa, ja siitä onkin tullut yksi tyylilajin standardikappaleista. Muun muassa Count Basie, Sarah Vaughan, Bud Powell ja Clifford Brown ovat levyttäneet kappaleen. Charlie Parker käytti ”Cherokeen” sointukulkua vuoden 1945 sävellyksessään ”Ko-Ko”. Myös Buddy DeFrancon ”Swinging the Indian” perustuu kappaleen sointuihin. Kappale on rakenteeltaan 64 tahdin mittainen AABA ja alun perin B-duurissa. Melodia käyttää pentatonista asteikkoa ja pysyttelee asteikossa myös B-osassa tapahtuvien nopeiden sävellajin vaihdosten aikana. Sanoituksen kanssa kappale esiintyy usein naisartistien laulamana, vaikka ”suloisesta intiaanineidosta” kertova kappale on selvästi kirjoitettu mieslaulajalle. == Suomalaiset levytykset == * 1991 The Swinghufvuds == Lähteet == Luokka:Vuoden 1938 kappaleet Luokka:Jazzstandardit
Jean-Noël Diouf

Jean-Noël Diouf (s. 1. lokakuuta 1946) on senegalilainen roomalaiskatolinen piispa. Hänet vihittiin papiksi 3. huhtikuuta 1972 ja nimitettiin Tambacoundan hiippakunnan piispaksi 17. huhtikuuta 1989. Piispaksi vihkiminen seurasi 12. marraskuuta. Pääkonsekraattorina toimi Hyacinthe Thiandoum, jota avustivat Théodore-Adrien Sarr ja Pierre Sagna.Catholic-Hierarchy.org: Bishop Jean-Noël Diouf == Lähteet == Luokka:Senegalilaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Théodore-Adrien Sarr

thumb|right|Théodore-Adrien Sarr vuonna 2008 Théodore-Adrien Sarr (s. 28. marraskuuta 1936) on senegalilainen roomalaiskatolinen arkkipiispa ja kardinaali. Hänet vihki papiksi Dakarin arkkihiippakuntaan Hyacinthe Thiandoum 28. toukokuuta 1964. Hän sai 1. heinäkuuta 1974 nimityksen Kaolackin hiippakunnan piispaksi, ja hänet konsekroi piispaksi Théophile Albert Cadoux'n ja Augustin Sagnan avustama Thiandoum 24. marraskuuta.Catholic-Hierarchy.org: Théodore-Adrien Cardinal Sarr Sarr sai 2. kesäkuuta 2000 nimityksen Dakarin arkkipiispaksi. Kardinaaliksi hänet valittiin 24. marraskuuta 2007, ja hänet asetettiin Santa Lucia a Piazza d'Armin kardinaalipapiksi 6. huhtikuuta 2008. == Lähteet == == Aiheesta muualla == * The Cardinals of the Holy Roman Church: SARR, Théodore-Adrien Luokka:Senegalilaiset kardinaalit Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
Augustin Sagna

Augustin Sagna (23. lokakuuta 1920 – 12. joulukuuta 2012) oli senegalilainen roomalaiskatolinen piispa. Hänet vihittiin papiksi 17. maaliskuuta 1950 ja nimitettiin Ziguinchorin hiippakunnan piispaksi 29. syyskuuta 1966. Piispaksi vihkiminen seurasi 15. tammikuuta 1967. Pääkonsekraattorina toimi Hyacinthe Thiandoum, jota avustivat Luc Auguste Sangaré ja Prosper Dodds.Catholic- Hierarchy.org: Bishop Augustin Sagna Sagna jäi eläkkeelle 75-vuotispäivänään 23. lokakuuta 1995. == Lähteet == Luokka:Senegalilaiset papit Luokka:Katoliset piispat Luokka:Vuonna 1920 syntyneet Luokka:Vuonna 2012 kuolleet
Jean-Pierre Bassène

Jean-Pierre Bassène (s. 1. elokuuta 1951) on senegalilainen roomalaiskatolinen piispa. Hänet vihittiin papiksi 11. huhtikuuta 1980 ja nimitettiin Koldan hiippakunnan piispaksi 22. joulukuuta 1999. Piispaksi vihkiminen seurasi 29. huhtikuuta 2000. Pääkonsekraattorina toimi Augustin Sagna, jota avustivat Bernard Agré ja Robert Sarah.Catholic-Hierarchy.org: Bishop Jean-Pierre Bassène == Lähteet == Luokka:Senegalilaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
Ernest Sambou

Ernest Sambou (s. 22. joulukuuta 1947) on senegalilainen roomalaiskatolinen piispa. Hänet vihittiin papiksi 29. joulukuuta 1975 ja nimitettiin Saint-Louis du Sénégalin hiippakunnan piispaksi 22. helmikuuta 2003. Piispaksi vihkiminen seurasi 29. kesäkuuta. Pääkonsekraattorina toimi Pierre Sagna, jota avustivat Théodore-Adrien Sarr ja Laurent Akran Mandjo.Catholic-Hierarchy.org: Bishop Ernest Sambou == Lähteet == Luokka:Senegalilaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Pierre Sagna

Pierre Sagna (11. heinäkuuta 1932 – 24. toukokuuta 2008) oli senegalilainen roomalaiskatolinen piispa. Hänet vihittiin spiritaanien papiksi 4. lokakuuta 1959 ja nimitettiin Saint-Louis du Sénégalin hiippakunnan piispaksi 19. joulukuuta 1974. Piispaksi vihkiminen seurasi 11. toukokuuta 1975. Pääkonsekraattorina toimi Augustin Sagna, jota avustivat Théodore-Adrien Sarr ja Michael Joseph Moloney.Catholic-Hierarchy.org: Bishop Pierre Sagna, C.S.Sp. Sagna erosi tehtävistään 22. helmikuuta 2003. == Lähteet == Luokka:Senegalilaiset papit Luokka:Katoliset piispat Luokka:Vuonna 1932 syntyneet Luokka:Vuonna 2008 kuolleet
Signature Pictures

Signature Pictures on yhdysvaltalainen tuotantoyhtiö, joka on keskittynyt tuottamaan elokuvia. Yhtiö on tuottanut elokuvia vuodesta 1993 lähtien. ==Tuotantoa== ===1990-luku=== *Men of war – palkkasoturit (1994) *Timecop (1994) *The Quest – haastaja (1996) *Simon käskee (1999) ===2000-vuosikymmen=== *Fear dot Com (2002) *Spartan (2004) *Arjen kulissit (2004) *A Sound of Thunder (2005) *Circadian Rhythm (2005) *Musta Dahlia (2006) *Väärä alibi (2009) *Universal Soldier: Regeneration (2009) ===2010-luku=== *Re-Kill (2012) *Universal Soldier: Day of Reckoning (2012) *Getaway (2013) ==Aiheesta muualla== *Signature Pictures IMDb:ssä Luokka:Yhdysvaltalaiset elokuvayhtiöt
Maixent Coly

Maixent Coly (10. syyskuuta 1949 – 24. elokuuta 2010) oli senegalilainen roomalaiskatolinen piispa. Hänet vihittiin papiksi 30. joulukuuta 1980 ja nimitettiin Ziguinchorin hiippakunnan koadjuuttoripiispaksi 5. huhtikuuta 1993. Piispaksi vihkiminen seurasi 11. joulukuuta. Pääkonsekraattorina toimi Augustin Sagna, jota avustivat Auguste Nobou ja Pierre Étienne Louis Eyt.Catholic-Hierarchy.org: Bishop Maixent Coly 23\. lokakuuta 1995 Colysta tuli Ziguinchorin piispa, jona hän toimi kuolemaansa saakka. == Lähteet == Luokka:Senegalilaiset papit Luokka:Katoliset piispat Luokka:Vuonna 1949 syntyneet Luokka:Vuonna 2010 kuolleet
Benjamin Ndiaye

Benjamin Ndiaye (s. 28. lokakuuta 1948) on senegalilainen roomalaiskatolinen piispa. Hänet vihittiin papiksi 21. elokuuta 1977 ja nimitettiin Kaolackin hiippakunnan piispaksi 15. kesäkuuta 2001. Piispaksi vihkiminen seurasi 24. marraskuuta. Pääkonsekraattorina toimi Théodore-Adrien Sarr, jota avustivat Pierre Sagna ja Jacques Yandé Sarr.Catholic-Hierarchy.org: Bishop Benjamin Ndiaye == Lähteet == Luokka:Senegalilaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Jacques Sarr

Jacques Yandé Sarr (11. lokakuuta 1934 – 18. tammikuuta 2011) oli senegalilainen roomalaiskatolinen piispa. Hänet vihittiin papiksi 28. toukokuuta 1964 ja nimitettiin Thièsin hiippakunnan piispaksi 17. lokakuuta 1986. Piispaksi vihkiminen seurasi 1. maaliskuuta 1987. Pääkonsekraattorina toimi Sarrin aikoinaan myös papiksi vihkinyt Hyacinthe Thiandoum, jota avustivat Théodore-Adrien Sarr ja Joseph Dao.Catholic-Hierarchy.org: Bishop Jacques Yandé Sarr Sarr toimi hiippakuntansa johdossa kuolemaansa saakka. == Lähteet == Luokka:Senegalilaiset papit Luokka:Katoliset piispat Luokka:Vuonna 1934 syntyneet Luokka:Vuonna 2011 kuolleet
François-Xavier Dione

François-Xavier Dione (kesäkuu 1919 – 4. helmikuuta 1985) oli senegalilainen roomalaiskatolinen piispa. Hänet vihittiin papiksi 18. huhtikuuta 1949 ja nimitettiin Thièsin hiippakunnan piispaksi 6. helmikuuta 1969. Piispaksi vihkiminen seurasi 15. toukokuuta. Pääkonsekraattorina toimi Hyacinthe Thiandoum, jota avustivat Prosper Dodds ja Augustin Sagna.Catholic- Hierarchy.org: Bishop François-Xavier Dione Dione toimi hiippakuntansa johdossa kuolemaansa saakka. == Lähteet == Luokka:Senegalilaiset papit Luokka:Katoliset piispat Luokka:Vuonna 1919 syntyneet Luokka:Vuonna 1985 kuolleet
Hyacinthe Thiandoum

Hyacinthe Thiandoum (2. helmikuuta 1921 – 18. toukokuuta 2004) oli senegalilainen roomalaiskatolinen arkkipiispa ja kardinaali. Hänet vihki papiksi Marcel Lefebvre 18. huhtikuuta 1949, ja hänet nimitettiin Dakarin arkkihiippakunnan arkkipiispaksi 24. helmikuuta 1962. Piispaksi vihkiminen seurasi 20. toukokuuta. Pääkonsekraattorina toimi Émile André Jean-Marie Maury, jota avustivat Bernardin Gantin ja Prosper Dodds. Thiandoum osallistui Vatikaanin toiseen kirkolliskokoukseen.Catholic-Hierarchy.org: Hyacinthe Cardinal Thiandoum 24\. toukokuuta 1976 Thiandoum valittiin kardinaaliksi ja nimitettiin Santa Maria del Popolon kardinaalipapiksi. Hän osallistui vuoden 1978 kahteen konklaaviin. Hän jäi eläkkeelle 2. kesäkuuta 2000 ja kuoli neljä vuotta myöhemmin keuhkosyövän komplikaatioihin sairaalassa Aix-en- Provencessa.The Cardinals of the Holy Roman Church Paavillisesta gregoriaanisesta yliopistosta valmistunut Thiandoum oli ensimmäinen kardinaali Senegalista. Hän piti yllä hyviä välejä muslimiyhteisöön. == Lähteet == Luokka:Senegalilaiset kardinaalit Luokka:Katoliset arkkipiispat Luokka:Vuonna 1921 syntyneet Luokka:Vuonna 2004 kuolleet
Prosper Dodds

Prosper Paul Dodds (17. helmikuuta 1915 – 12. tammikuuta 1973) oli senegalilainen roomalaiskatolinen piispa. Hänet vihittiin spiritaanien papiksi 23. heinäkuuta 1939 ja nimitettiin Ziguinchorin prefektiksi 13. kesäkuuta 1947. 10. heinäkuuta 1952 Dodds sai nimityksen Ziguinchorin apostoliseksi vikaariksi ja Bennefan titulaaripiispaksi. Piispaksi vihkiminen seurasi 26. lokakuuta. Pääkonsekraattorina toimi Marcel Lefebvre, jota avustivat Georges- Henri Guibert ja Michel-Jules-Joseph-Marie Bernard.Catholic-Hierarchy.org: Bishop Prosper Paul Dodds, C.S.Sp. 14\. syyskuuta 1955 Dodds sai nimityksen uuden Ziguinchorin hiippakunnan piispaksi. Hän siirtyi Saint-Louis du Sénégalin piispaksi saatuaan nimityksen 15. helmikuuta 1966. Hän osallistui Vatikaanin toiseen kirkolliskokoukseen ja kuoli virassa ollessaan. == Lähteet == Luokka:Senegalilaiset papit Luokka:Katoliset piispat Luokka:Vuonna 1915 syntyneet Luokka:Vuonna 1973 kuolleet
Victoria Vetri

Victoria Vetri (s. 26. syyskuuta 1944) on yhdysvaltalainen malli ja näyttelijä. Vetri tunnetaan myös nimellä Angela Dorian, jolla hän oli Playboyn Playmate of the Month syyskuussa 1967, sekä Playmate of the Year vuonna 1968. 16\. lokakuuta 2010 Vetri ampui miestään lähietäisyydeltä rintakehään asunnollaan Hollywoodissa, ja hänet pidätettiin samana päivänä. Hänen miehensä kiirehti sairaalaan heti tapahtuman jälkeen, ja selviytyi välikohtauksesta hengissä. Syyskuussa 2011 Vetri tuomittiin yhdeksäksi vuodeksi vankilaan taponyrityksestä. ==Filmografia== * The Pigeon That Took Rome (1962) * Kings of the Sun (1963) * Chuka (1967) (as Angela Dorian) * Rosemaryn painajainen (1968) * Akita, dinosaurukset tulevat! (1970) * Invasion of the Bee Girls (1973) * Group Marriage (1973) ==Lähteet== ==Aiheesta muualla== * Luokka:Elävät henkilöt Luokka:Playboyn Playmatet Luokka:Yhdysvaltalaiset näyttelijät Luokka:Vuonna 1944 syntyneet
Théophile Albert Cadoux

Théophile Albert Cadoux MSC (18. syyskuuta 1903 – 14. marraskuuta 1982) oli ranskalaissyntyinen, Senegalissa työskennellyt roomalaiskatolinen piispa. Hänet vihittiin papiksi 21. tammikuuta 1929 ja nimitettiin Kaolackin prefektiksi 29. maaliskuuta 1957.Catholic-Hierarchy.org: Bishop Théophile Albert Cadoux, M.S.C. 6\. heinäkuuta 1965 Cadoux sai nimityksen uuden Kaolackin hiippakunnan piispaksi. Piispaksi vihkiminen seurasi 29. elokuuta. Pääkonsekraattorina toimi Joseph-Charles Lefèbvre, jota avustivat Louis-Marie- Fernand de Bazelaire de Ruppierre ja Hyacinthe Thiandoum. Cadoux osallistui Vatikaanin toiseen kirkolliskokoukseen. Hän erosi tehtävistään piispana 1. heinäkuuta 1974. == Lähteet == Luokka:Ranskalaiset papit Luokka:Senegalilaiset papit Luokka:Vuonna 1903 syntyneet Luokka:Vuonna 1982 kuolleet
Islamilainen pelastusrintama

Islamilainen pelastusrintamahttp://global.finland.fi/public/?contentid=40963&contentlan;=1&culture;=fi- FI http://www.afrikkaseura.com/maat/algeria.htm (, FIS, ) oli algerialainen islamistinen puolue, joka pyrki maan muuttamiseen šaria-lain mukaan hallituksi islamilaiseksi valtioksi. Puolue voitti vuoden 1991 vaalit ja sai yli 2/3 parlamenttipaikoista, mikä olisi riittänyt perustuslain muuttamiseen. Puolue kiellettiin 1992. Marraskuussa 1988 Algerian perustuslaissa sallittiin muutkin puolueet kuin FLN, jonka jälkeen FIS perustettiin Algerissa 18. helmikuuta 1989. Perustajina olivat šeikki Abbassi Madani ja saarnaaja Ali Belhadj. Puolueen kannatus kasvoi nopeasti ja se voitti kesän 1990 paikallisvaalit. Toukokuussa 1991 puolue järjesti yleislakon valtapuolue FLN:n pyrittyä piirtämään vaalipiirien rajat uudelleen varmistaakseen kannatuksensa. 26\. joulukuuta 1991 FIS sai parlamenttivaalien ensimmäisellä kierroksella 48 % äänistä (Algeriassa käytettävän ranskalaisen järjestelmän mukaan vaalipiireissä joissa voittaja sai alle 50 % järjestettiin toinen kierros), mikä takasi sille jo 188 paikkaa parlamentin 231:sta. Armeija puuttui tuolloin asiaan ja pakotti presidentti Chadli Bendjedidin eroamaan ja nosti maanpaossa Marokossa olleen Mohamed Boudiafin presidentiksi. Maa julistettiin hätätilaan, FISin vielä vapaalla olleet johtajat pidätettiin ja tuomittiin ja puolue kiellettiin. FIS perusti vuonna 1993 aseelliseksi siivekseen AIS:n (Armée Islamique du Salut). Algerian sisällissodassa AIS taisteli sekä maan armeijaa että toista islamilaista ryhmää, GIA:ta (Groupe Islamique Armé) vastaan. ==Lähteet== Luokka:Islamistiset puolueet Luokka:Algerian puolueet
Parnasso 1951–2011

Parnasso 1951–2011: Kirjallisuuslehden kuusi vuosikymmentä on Matti Suurpään kirjoittama kirjallisuuslehti Parnasson 60-vuotishistoriikki. Teoksen on vuonna 2011 julkaissut Otava. Suurpää on itse ollut Parnasson liepeillä vuosikymmenet, tuntenut sen päätoimittajat ja kirjoittajat, kirjoittanut siihen itse ja on siksi käyttänyt kirjoittaessaan hyväksi omaa muistiaan. Esipuheessa Suurpää toteaa, että Parnasson kaikki arkistot ovat tuhoutuneet, viimeiset 2000-luvun alussa ikävän tietokatkoksen vuoksi. Hän ei ole kirjoittanut kirjallisuustiedettä eikä lehdistötutkimusta vaan luonnehtii kirjaansa kronikaksi ja pureutuu aiheeseen lehden sisällön kautta.Suurpää, s. 7–11 Suurpää taustoittaa Parnasson historiaa aloittamalla jatkosodan päättymisestä vuodesta 1944. Sen jälkeen hän etenee lehden ilmestymisestä alkaen päätoimittajittain kronologisesti. Parnasso on kaikkina aikoina sisältänyt muutakin kuin kirjallisuusaiheita, ja näille, elokuvalle, teatterille ja televisiolle hän on omistanut omat yksiköt. Tuoreimmat käsitellyt asiat ovat syksyltä 2010, ja päätteeksi on Parnasson päätoimittaja Jarmo Papinniemen ohjelmakirjoitus.Suurpää, s. 7–11 Teoksen liitteissä on lueteltu Parnasson toimittajat ja lehden myöntämät palkinnot. Kirjan päättää 20-sivuinen henkilöhakemisto. ==Vastaanotto== Jyrki Nummi toteaa esittelyssään, että teoksen arvo on merkittävä, vaikka sillä ei ole tutkimuksellisia tavoitteita: se luo kuvan sotien jälkeisen Suomen kirjallisesta elämästä, palauttaa hetkellisesti niihin sunnuntaitunnelmiin, jolloin ei ollut kiirettä mihinkään.Jyrki Nummi, On oltava ehdottoman moderni Hs.fi 4.2.2011 Hannu Waarala ei arvosta Suurpään teosta kaikilta osin, vaan tarttuu sen luettelomaisuuteen, mutta kiittää kuitenkin esimerkiksi jaksoa, jossa kerrotaan Parnasson unohtamat kirjailijat, kuten Marko Tapio, joka sittemmin Anne Friedin ansiosta on saanut ansaittua huomiota.Muutamia lisälehtiä Hannu Waarala, Parnasson historiikkiin Demari.fi Manu Marttinen tiivistää arvionsa, että se vastaa kysymykseen, mitä lukijan tulee tietää, lainaukseen Juhani Salokanteleen kokoaman kirjan otsikosta. Hän toteaa myös, että kirjan avulla voi kohentaa yleissivistystään tiedoilla kuka kukin on ollut – tai halunnut olla – Suomen kirjallisuuspiireissä.Manu Marttinen, Kirjallisuuskertaus, Journalisti.fi ==Lähteet== Luokka:Kirjat kirjallisuudesta luokka:Lehdistö Luokka:Suomalaiset historian tietokirjat Luokka:Vuoden 2011 kirjat
One Outs

One Outs () on baseballista kertova japanilainen manga- ja animesarja. Sitä julkaistiin alun perin seinen-lehti Business Jumpissa vuosina 1998–2006. Sarjan animeversiosta vastasi Madhouse, ja sitä alettiin esittää NTV:llä 7. lokakuuta 2008. ==Juoni== Sarja alkaa kun baseball-joukkue Lycaonsin tähtilyöjä Hiromichi Kojima matkustaa Okinawalle harjoittelemaan. Siellä hän tapaa syöttäjä Toua Tokuchin, joka on baseball-pallolla pelattavan uhkapeli "One Outsin" kiistaton mestari. Kojiman voitettua Tokuchin uhkapelissä, hän saa syöttäjän liittymään joukkueeseensa. Tokuchi solmii joukkueen rahanhimoisen managerin kanssa sopimuksen, jossa hän saa palkkioksi 5 000 000 jeniä jokaisesta syöttämästään palosta, mutta vastaavasti joutuu maksamaan 50 000 000 jeniä jokaisesta päästämästään juoksusta. ==Aiheesta muualla== *One Outs -animesarjan viralliset sivut Luokka:2000-luvun anime ja manga Luokka:Animesarjat Luokka:Mangasarjat Luokka:Seinen
Eduardo Herrera Riera

Eduardo Herrera Riera (7. syyskuuta 1927 Carora – 27. lokakuuta 2012) oli venezuelalainen roomalaiskatolinen piispa. Hänet vihittiin papiksi Barquisimeton hiippakuntaan 8. joulukuuta 1955 ja nimitettiin Cumanán hiippakunnan vihkipiispaksi sekä Sestan titulaaripiispaksi 7. tammikuuta 1965. Piispaksi vihkiminen seurasi 25. maaliskuuta. Pääkonsekraattorina toimi Luigi Dadaglio, jota avustivat Críspulo Benítez Fontúrvel ja Crisanto Darío Mata Cova.Catholic-Hierarchy.org: Bishop Eduardo Herrera Riera 30\. marraskuuta 1966 Herrera Riera sai nimityksen Guanaren piispaksi. Hän toimi tässä tehtävässä, kunnes tuli 31. lokakuuta 1970 nimitetyksi Barquisimeton vihkipiispaksi ja Ubazan titulaaripiispaksi. 5. heinäkuuta 1994 hänet nimitettiin Caroran piispaksi, jona hän toimi eläkkeelle jäämiseensä (5. joulukuuta 2003) saakka. Herrera Riera osallistui Vatikaanin toiseen kirkolliskokoukseen. == Lähteet == Luokka:Venezuelalaiset papit Luokka:Katoliset piispat Luokka:Vuonna 1927 syntyneet Luokka:Vuonna 2012 kuolleet
Vähimpien oikeuksien periaate

Vähimpien oikeuksien periaate eli pienimmän oikeuden periaate on tietoturvallisuuteen liittyvä käsite, jonka mukaan tietojärjestelmän käyttöoikeudet tulee rajata suppeimpiin mahdollisiin oikeuksiin, joilla käyttäjä tai prosessi kykenee suoriutumaan sille määrätystä tehtävästä. Käyttöoikeudet tulee rajata myös ajallisesti lyhyimpään mahdolliseen ajanjaksoon, jonka aikana tehtävä voidaan suorittaa. Vähimpien oikeuksien periaatteen tarkoitus on rajata virheistä ja tarkoituksellisesta haitanteosta syntyvät vahingot mahdollisimman pieniksi. Tämän avulla muun muassa haittaohjelmien ja krakkerien järjestelmään aiheuttamia vahinkoja voidaan rajoittaa. Myös eri prosessien väliset vuorovaikutustilanteet, ja samalla näiden tilanteiden aiheuttamat ongelmat, vähenevät. Periaatteen esitteli ensimmäisenä Jerome Saltzer vuonna 1975. Vähimpien oikeuksien periaatteen etuihin kuuluu esimerkiksi hyökkäyspinta-alan pieneneminen. == Lähteet == == Aiheesta muualla == * Tekniset vähimmäisvaatimukset, vähimpien oikeuksien periaate VAHTI 3.06. * https://www.paloaltonetworks.com/cyberpedia/what-is- the-principle-of-least-privilege Luokka: Tietoturva
Francisco de Guruceaga Iturriza

Francisco de Guruceaga Iturriza (28. tammikuuta 1928 – 10. helmikuuta 2012) oli venezuelalainen roomalaiskatolinen piispa. Hänet vihittiin Opus Dein papiksi 14. elokuuta 1960 ja nimitettiin Ciudad Bolívarin arkkihiippakunnan vihkipiispaksi sekä Villa Regiksen titulaaripiispaksi 31. maaliskuuta 1967. Piispaksi vihkiminen seurasi 21. toukokuuta. Pääkonsekraattorina toimi José Humberto Quintero Parra, jota avustivat Críspulo Benítez Fontúrvel ja Crisanto Darío Mata Cova.Catholic-Hierarchy.org: Bishop Francisco de Guruceaga Iturriza De Guruceaga Iturriza sai 18. kesäkuuta 1969 nimityksen Margaritan ja 2. lokakuuta 1973 La Guairan hiippakunnan piispaksi. Hän erosi tehtävistään 18. lokakuuta 2001. == Lähteet == Luokka:Venezuelalaiset papit Luokka:Katoliset piispat Luokka:Vuonna 1928 syntyneet Luokka:Vuonna 2012 kuolleet
Manuel Felipe Díaz Sánchez

Manuel Felipe Díaz Sánchez (s. 5. toukokuuta 1955) on venezuelalainen roomalaiskatolinen arkkipiispa. Hänet vihittiin papiksi Barquisimeton arkkihiippakuntaan 14. heinäkuuta 1979 ja nimitettiin Cumanán arkkihiippakunnan vihkipiispaksi sekä Sitifiksen titulaaripiispaksi 27. helmikuuta 1997. Piispaksi vihkiminen seurasi 24. toukokuuta. Pääkonsekraattorina toimi Alfredo José Rodríguez Figueroa, jota avustivat Tulio Manuel Chirivella Varela ja Eduardo Herrera Riera.Catholic- Hierarchy.org: Archbishop Manuel Felipe Díaz Sánchez 4\. huhtikuuta 2000 Díaz Sánchez sai nimityksen Carúpanon piispaksi ja 10. joulukuuta 2008 Calabozon arkkipiispaksi. == Lähteet == Luokka:Venezuelalaiset papit Luokka:Katoliset arkkipiispat Luokka:Vuonna 1955 syntyneet Luokka:Elävät henkilöt
Noël Kokora-Tekry

Noël Kokora-Tekry (8. maaliskuuta 1922 – 9. elokuuta 2001) oli norsunluurannikkolainen roomalaiskatolinen arkkipiispa. Hänet vihittiin papiksi 9. tammikuuta 1949 ja nimitettiin Gagnoan hiippakunnan piispaksi 11. maaliskuuta 1971. Piispaksi vihkiminen seurasi 30. toukokuuta. Pääkonsekraattorina toimi Jean Marie Etrillard, jota avustivat Eugène Abissa Kwaku ja Augustin Sagna.Catholic-Hierarchy.org: Archbishop Noël Kokora-Tekry 19\. joulukuuta 1994 Gagnoasta tuli arkkihiippakunta. Kokora-Tekry jatkoi sen johtamista arkkipiispana, kunnes jäi eläkkeelle 2001. == Lähteet == Luokka:Norsunluurannikon roomalaiskatoliset arkkipiispat Luokka:Vuonna 1922 syntyneet Luokka:Vuonna 2001 kuolleet
Detail

Detail tai details voi viitata: * Details, yhdysvaltalainen miestenlehti * Details, vuoden 2002 albumi Frou Froulta * Noel ”Detail” Fisher, yhdysvaltalainen musiikkituottaja * The Detail, Rival Gamesin kehittämä seikkailupeli * Security detail, sotilaallinen tai yksityinen ryhmä, joka on määrätty suojelemaan yksilöä tai ryhmää.
Eugène-Jacques Grellier

Eugène-Jacques Grellier (3. tammikuuta 1850 – 23. helmikuuta 1939) oli ranskalainen roomalaiskatolinen arkkipiispa. Hänet vihittiin papiksi 20. joulukuuta 1873 ja nimitettiin Lavalin hiippakunnan piispaksi 21. helmikuuta 1906. Piispaksi vihkiminen seurasi 25. helmikuuta. Pääkonsekraattorina toimi paavi Pius X, jota avustivat Louis-Henri-Joseph Luçon ja Emile-Christophe Enard.Catholic-Hierarchy.org: Archbishop Eugène-Jacques Grellier Grellier jäi eläkkeelle 15. kesäkuuta 1936 ja sai samana päivänä nimityksen Caesarea in Cappadocian titulaariarkkipiispaksi. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1850 syntyneet Luokka:Vuonna 1939 kuolleet
Self-portrait

Self portrait tai self-portrait voi viitata: *Self Portrait, Bob Dylanin albumi vuodelta 1970 *Self Portrait, Ruth Copelandin albumi vuodelta 1970 *Self Portrait, Hitomin albumi vuodelta 2002 *Self Portrait, Lalah Hathawayn albumi vuodelta 2008 *Self-Portrait, Jay-Jay Johansonin albumi vuodelta 2008 *”Self Portrait”, kappale Rainbow’n vuoden 1975 albumilta Ritchie Blackmore’s Rainbow.
Sinav

Sinav on vuonna 2006 ensi-iltansa saanut turkkilainen komedia- ja draamaelokuva, jonka on ohjannut Ömer Faruk Sorak. Elokuvan pääosissa nähdään Yağmur Atacan, İsmail Hacıoğlu, Rüya Önal, Tuba Büyüküstün, Caner Özyurtlu, Altan Erkekli ja Volkan Demirok. Jean-Claude Van Damme tekee elokuvassa pienen roolin ammattirosvona. Hän teki roolinsa ilmaiseksi ja suoritti oman roolinsa kuvaukset kolmessa päivässä.Sinav JeanClaudeVanDamme.fr Viitattu 8.5.2012 ==Juoni== Mert, Sinan, Gamze, Kaan ja Uluç kokevat lukiossa opiskelun hankalaksi ja he kärsivät suurista paineista tulevan yliopiston pääsykokeen vuoksi. Heidän täytyy pitää arvosanat korkeina, mutta tilanne näyttää huonolta. Opiskelijat päättävät kuitenkin varastaa koevastauksia kokeisiin ja onnistuneen keikan päätteeksi he suunnittelevat myös murtautuvansa yliopiston tietopankkiin saadakseen selville pääsykokeen vastaukset. Tehtävä on kuitenkin vielä hankalempi, sillä valtion viraston tekemiä kokeita vartioi aseistetut vartijat. Opiskelijat päättävät ottaa yhteyttä mestarivarkaaseen Charlesiin ja suostutella hänet tulemaan Turkkiin. ==Rooleissa== ==Lähteet== Luokka:Draamakomediaelokuvat Luokka:Vuoden 2006 elokuvat Luokka:Turkkilaiset elokuvat
In Between

In Between voi viitata: * In Between (Jazzanovan albumi) * In Between (Paul van Dykin albumi) * In Between (EP), EP Rosie Thomasilta * ”In Between” (Linkin Parkin kappale) * In Between (Run Level Zeron albumi), albumi Run Level Zerolta
Illusionisti

Illusionisti (L’Illusionniste) on Jacques Tatin hengessä toteutettu brittiläis-ranskalainen piirrosanimaatio. ==Arvioita== Nyt-liitteessä neljä kriitikkoa antoi elokuvalle pistekeskiarvon 4,0. ==Lähteet== == Aiheesta muualla == * * Luokka:Brittiläiset animaatioelokuvat Luokka:Ranskalaiset animaatioelokuvat Luokka:Sylvain Chometin ohjaamat elokuvat Luokka:Brittiläiset fantasiaelokuvat Luokka:Ranskalaiset draamaelokuvat Luokka:Brittiläiset draamaelokuvat Luokka:Vuoden 2010 brittiläiset elokuvat Luokka:Vuoden 2010 ranskalaiset elokuvat